
LIDER DI AVP, MR. MIKE EMAN: 
AVP LO LUCHA PA 
AUMENTO SUBSTANCIAL 
DI PENSIOEN PA NOS 
GRANDINAN 


DECISION REDUCCION DEN CUIDO MEDICO 


GOBIERNO MESTER 
SACA 60 MIYON FOR DI 
OTRO MINISTERIONAN 


PROME STAP PA 
CAMBIO DI GOBERNACION? 


ACCIONA ENERGIA A 
SCOGE TERENO DEN 
REFINERIA PA PLANTA 
HIDROGENO EAGLE LNG 
TA “OFF THE MARKET”? 


HOMBER A ABUSA DI MUCHA DI 
11 AÑA SOBRINA DI SU PAREHA 

“T 
a imposibel pa pensionado cu ta biba di un entra- 
da di pensioen so por tin un bida digno cu e costo di 
bida actual. Sea e pensioen di SVB mester wordo aumenta 
considerablemente of gobierno tin cu aumenta e reparati- 
etoeslag cu AVP a introduci pa cada pensionado consider- 
ablemente”, asina e lider di AVP, mr. Mike Eman a expresa 
despues di un analisis profundo di cifranan y papiando cu 
pensionadonan. 


PENSIONADO CU DEFICIT TUR LUNA 
Eman ta bisa cu e cifranan ta papia pa nan mes. E dolor cu 
nos ta scucha di nos pensionadonan ta wordo confirma pa 
e cifranan di CBS y SVB. Tanto e pensionado soltero como 
pareha ta core cu un deficit grandi tur luna. 
Den su relato final pa aña 2022 CBS a duna di conoce cu un 
persona adulto mester di 2560 florin minimal pa luna pa un 
sobribencia digno. E pensioen di un soltero segun cifranan 
di SVB ta 1215 florin pa luna. Esaki kiermen cu un pensio- 
nado soltero cu ta biba su so ta core cu un deficit di 1345 
florin pa luna. 


Dos persona adulto, pues por ehempel un pareha pensio- 
nado mester, segun CBS, un entrada di 3840 pa luna. E 
pensioen di un pareha segun cifranan di SVB ta 2046 florin 
pa luna. Esey kiermen cu un pareha pensionado cu ta biba 
nan so ta core cu un deficit di 1794 florin pa luna. E lider di 
AVP, mr. Mike Eman ta bisa cu ta imposibel y inhusto pa laga 
e situacion penoso aki asina. 


PENSIONADONAN DEN POBRESA Y ABANDONO 
Nos pensionadonan ta sufriendo economicamente y ta 
bibando bandona dor di un gobierno cu ta subi gastonan 
tur luna pa pueblo, pero gobierno no ta puntra su mes con 
nos hendenan por sobrevivi, e lider di AVP, mr. Mike Eman ta 
reclama. Eman ta mustra cu segun SVB tin 22.164 pensio- 
nado na Aruba. E cifranan aki ta mustra cu un gran mayoria 
di nos tata, mama, welo, wela ta bibando den un situacion 
inhusto. 
E situacion aki ta hopi penoso tambe pa esnan cu salarionan 
bao di 3500 florin, p’esey miles tin dos trabao. Esaki tambe 
ta un bida inhusto y cu consecuencia pa salud fisico y social 
di e persona y di su famia. Nos ta mira cu hopi pensionado 
tambe cu por ainda y logra di haya algo extra tambe ta forsa 
nan mes pa sobrevivi. 


AVP KIER AUMENTO SUBSTANCIAL DI PENSIOEN PA NOS 
GRANDINAN 
E lider di AVP, mr. Mike Eman ta conclui bisando cu e situa- 
cion aki ta creando un pobresa feroz y inaceptabel pa nos 
grandinan. E ta insisti cu e situacion doloroso aki mester 
conoce un cambio, un alivio mester bin urgente pa nos conci- 
udadanonan di edad mayor. Eman ta bisa cu sea e placa di 
pensioen mester wordo aumenta considerablemente of e 
reparatietoeslag cu gobierno di AVP a introduci mester wordo 
aumenta substancialmente. E ta bisa cu durante tratamento 
di Presupuesto 2022 y 2023 y e cambionan fiscal fraccion 
di AVP a presenta un presupuesto alternativa y mocionnan 
pa logra e aumentonan necesario pa trece un alivio pa nos 
grandinan. Pero e coalicion di gobierno a vota contra. 


Lider di AVP mr. Mike Eman ta bisa cu no ta prome bes cu AVP 
ta bisa y haci e cambionan aki pa nos pensionadonan. Asina 
AVP a redobla e pensioen durante Gabinete Henny Eman y 
den nos tempo nos a introduci aumentonan di pensioen, 
bijstand y reparatietoeslag y schoolkindrentoeslag pa henter 
e nucleo di un famia por tin un bida mas husto. Tambe AVP a 
haci e reformanan crucial den fondonan di pensioen di SVB 
y APFA pa awe nan ta financieramente saludabel y solvabel. 
Ta ora awor pa traduci e solvabilidad aki cu henter comun- 
idad ta contribui na dje y cu gobierno ta probecha di dje den 
un aumento substancial di entrada mensual pa nos pension- 
adonan. Eman ta bisa cu no por otro, mester bin un aumento 
substancial di pensioen pa nos grandinan, sino nos pensio- 
nadonan lo keda biba bao di e linea di sobrevivencia cu e 
propio CBS ta calcula tur luna. 


Lider di AVP, mr. Mike Eman: 


AVP lo lucha pa aumento substancial 
di pensioen pa nos grandinan 

E 
homber cu a presenta diabierna den corte pa abuso sex- 
ual tabata conoce su victima ora e mucha tabatin dos 
aña. Ora e menor aki a caba di cumpli 11 aña el a tene sex 
oral cu ne. Pa esaki a condene na seis aña di prizon. 
Alexander Estrada Perez di 47 aña a wordo acusa cu den 
e periodo di januari pa augustus 2022 el a comete abuso 
sexual cu un mucha muhe di 11 aña, kende por bisa, tabata 
bou di su cuido. Un menor cu ta sobrina di su pareha. 


Loke cu a resalta durante tratamento di e caso aki ta cu e 
homber di 47 aña no ta acepta su comportacion y loke cu 
por a saca di su declaracion ta cu e ta admiti y ta arepenti, 
pero na mesun momento a bisa cu el a wordo seduci door di 
e menor aki. Esta cu no ta su persona a tuma e iniciativa. “E 
tabata bin drumi riba mi,” tabata un expresion cu el a haci 
den Corte durante tanto interogacion di Hues como di Fiscal. 
Tratamento di e caso a tuma luga den presencia di tata 
di e menor y su tanta, kendenan tabata hopi emocional y 
lagrimanan tabata core riba nan cara. Semper Hues ta bisa 
familiar den tipo di casonan asina, cu ta duro pa presencia 
e caso. 


Na inicio di e interogacion Alexander a admiti di a mishi cu 
e parti intimo di e menor, na su pecho y otro parti di curpa. 
“Pero mi no a penetr’e,” el a bisa Hues. Siguiendo cu e intero- 
gacion, el a bin admiti cu el a haci sexo oral cu e mucha, cual 
comentario a causa un reaccion di disgusto cerca e famil- 
iarnan sinta den corte. 


El a sigui conta Hues cu e sa cu e cos ta malo pero el a cay 
pa e mucha muhe cu ta esun cu a tuma e iniciativa y esaki ta 
algo cu el a keda ripiti, ora di interogacion di Fiscal tambe. 
Hues dado momento a puntr’e tambe cu si ta e mucha a 
tuma e iniciativa, di con e no a informa e tata of su pareha di 
esaki. Aki e no por a duna un splicacion pakico e no a hacie 
y cu despues di e prome biaha, el a haya miedo di kico por 
pasa cu ne. 


Sinembargo e menor, kende na final (ora cu e tanta a bini 
Aruba bek) a cont’e loke cu a pasa, a duna un version dife- 
rente. Ta e acusado ta esun cu a cuminsa pa mishi cu ne y 
inclusive el a bisa e homber cu e no kier y cu e lo por bisa 
Polis p’e. Ora cu e tabata sinta den sofa wak television, e 
homber ta cay sinta banda di dje y ta cuminsa cu e mishi- 
mento, pero tambe riba cama. Tambe el a declara cu ora e ta 
baña, e homber ta drenta den baño cerca dje. 
Na final e hoben a informa su tanta, kende despues di 
reclama su pareha, mesora a haci denuncia na Polis. 
Den un di e declaracionnan e victima a declara cu e homber 
a bisa cu e no ta lague paso e ta demasiado bunita y guste 
masha hopi. 


Alexander, kende a yega Aruba 11 aña pasa y ta traha den 
construccion, a nenga e version di e menor. “E ta gaña,” el 
a bisa Hues. El a keda insisti cu ta e mucha ta drenta su 
camber y cera esaki na lock y despues ta drumi riba dje. E no 
sa di con, pero a perde control riba su mesun comportacion. 
“Nos ta papia di un mucha y bo ta bisa cu ta el a seduci bo, 
un homber di 47 aña,” Hues a bisa e acusado. 


E famia a wordo representa pa Abogado Croes, kende a 
entrega un demanda. Inicialmente e hobencita a wordo 
atendi pa un psycholoog priva y despues el a haya uno cu ta 
wordo cubri door di AZV. A haci un demanda di 1500 florin 
pa daño material y 5 mil pa daño inmaterial, mas e gastonan 
di e procedura aki, esta pago di e abogado. 
Fiscal a bisa cu e caso aki ta uno hopi lamentablemente 
pasobra ta un acusado di 47 aña cu un mucha di 11 aña. No 
solamente esey, pero ta un mucha cu tabata practicamente 
bou di su cuido, un mucha cu e conoce for di tempo e tabatin 
2 aña. Pues bo a mir’e crece, Fiscal a bisa. 


Tambe el a trece dilanti ta mustra for di e declaracion di 
e menor, cu diferente biaha e homber a purba penetra e 
menor cu su parti intimo y a splica tur kico e mester a haci 
cu e homber aki, kende tabata uza su lenga na e parti intimo 
di dje. “Esaki tambe ta penetracion pa ley,” fiscal a bisa. “Bo 
ta bisa cu ta e mucha a busca bo. Si ta asina como adulto bo 
mester a par’e. Pero mi ta duda den esey. Bo mester a keda 
leu di dje.” 
El a saca potret y filma e menor, pasobra e acusado mes 
a admiti esaki. Y a bisa despues cu el a delete e imagen y 
filmacion. 


Fiscal a haci un evaluacion di e situacion, con e delito a tuma 
luga, e relacion “familiar” di esnan envolvi y edad di menor 
y e acusado. A base di esaki el a yega na un demanda di seis 
aña. Pa loke ta e demanda financiero, e ta haya cu esaki por 
wordo otorga y a recorda cu un menor asina ta keda trau- 
matisa pa hopi aña. 
Hues a dicidi di dicta sentencia mesora y e no por a evita di 
mustra su disgusto contra e acusado aki, kende tabata trata 
di tira tur culpa riba e menor, cu ta esun cu lo a seduci’e. “Mi 
no tin palabra pa expresa mi disgusto. Mi disgusto cu bo ta 
tira culpa riba loke cu bo a haci cu un menor, cu apesar a 
cuminsa desaroya su mes como adolescente. 


El a haya e demanda na su luga tambe y a impone un suma 
total di 6675 florin y seis aña di prison. 
El a splica tambe cu e ta compronde cu pa mayornan, famil- 
iarnan y comunidad lo pensa cu castigo ta tiki y lo prefera 
bida largo. Pero ley no ta duna castigo di bida largo pa e 
delito serio aki. 


Homber a abusa di mucha di 11 aña sobrina di su pareha 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


E 
decision di Minister di Salud, Dangui Oduber pa dicidi di 
no sigui cu e medidanan di reduci gasto den cuido med- 
ico, esta den AZV cu 5 miyon pa luna y 60 miyon pa aña, lo 
bay bin su consecuencianan sin duda pa loke ta presupues- 
to 2023. 


Mientras cu den e prome reportahe pa loke ta di cuater 
kwartaal di ehecucion di presupuesto 2022 a duna resulta- 
donan sumamente positivo, e decision di gobierno di Aruba 
pa para e reduccion den cuido medico, no a sorprende gobi- 
erno Hulandes y tampoco CAft. 


Al contrario manera cos ta pinta tin un palabracion forma 
cu Hulanda cu lo reduci gastonan den cuido medico cu 60 
miyon pa aña loke no a bira posibel den 2022 y awor den 
2023 ta dicidi di no sigui cu e palabracion aki, e responsab- 
ilidad ta keda na gabinete Wever Croes pa cumpli cu loke el 
a bay di acuerdo pa haci. 


Si e 60 miyon aki lo no Sali for di e sector di cuido medico, 
e tin cu Sali for di un otro caminda y den cierto forma ya 


caba CAft a duna cierto indicacion cu e presupuesto di 2023 
cu a wordo aproba pa Parlamento y tambe pa e comision di 
supervision, awor lo tin cu bay wordo cambia na momento 
di presenta e presupuesto supletorio mas den final di aña. 


Tur cos ta mustra cu mientras cu ainda gobierno Hulandes 
mescos cu CAft no a duna un reaccion oficial ainda riba e 
decision di Minister di Salud Dangui Oduber, tin indicacion 
cu ta keda na gabinete Wever Croes pa saca e 60 miyon aki 
for di otro presupuestonan di diferente ministerionan, loke 
ta bay pone cu e falta di likides pa haci algo pa pueblo, awor 
lo bira ainda mas dificil pa cumpli cu loke ya tabata cumpli 
caba. 


Mientras AWEMainta a cuestiona e forma di procede di 
CAft caminda den 2022 a recomenda RMR pa duna gabi- 
nete Wever Croes II un “aanwijzing” pa falta di seriedad y 
no cumplimento di palabracionnan haci pa Prome Minister 
Evelyn Wever Croes, lo por presenta un “aanwijzing” caminda 
e biaha aki si e lo wordo impone riba henter gabinete di e 
actual coalicion di MEP-RAIZ. 


Den fin di siman varios expertonan politico tambe a cues- 
tiona e forma con unilateralmente gobierno a dicidi di pone 
e acuerdo riba reduccion di gasto den cuido medico un 
banda, apesar cu tin un acuerdo firma pa algun aña caba 
relacion cu e medida aki. 


Hopi di e expertonan aki ta kere cu loke principalmente 
partido MEP ta haciendo, ta di hinca e posibel proximo gobi- 
erno den un tipo di ‘lockdown’ for di awor caba pa ora cu 
cualkier gobierno tuma over, nan man lo ta completamente 
mara sin por haci mucho pa cambia loke e dos gobiernonan 
di MEP a crea caba. 


No ta for di awor ta papiando di un posibel eleccion prome 
cu tempo, caminda den ultimo simannan principalmente 
mandatarionan di MEP ta presentando un proyecto tras di 
otro, ningun financia of ehecuta pa gobierno, caminda prin- 
cipalmente ta uzando fondonan di Aruba Tourism Authority 
pa logra esaki nan. 


Decision reduccion den cuido medico 


Gobierno mester saca 60 miyon 
for di otro ministerionan 


Prome stap pa cambio di gobernacion? 

TOP 25 RESORTS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 


S 
iman pasa ora cu Minister Glenbert Croes y 
su gobierno a emiti un comunicado di prensa 
informando cu tin un delegacion di e compania 
Spaño, ‘Acciona Energia’ lo ta na Aruba pa hiba 
deliberacion cu gobierno pa realisacion di loke 
Minister Glenbert ta yama e Aruba Hydrogen Val- 
ley, esaki a lanta un biaha ma duda den seriedad 
di tanto e mandatario como su gobierno.’ 
Minister Croes no ta cumpliendo cu pueblo pa 
loke ta reduccion di tarifa di awa y electricidad 
pero no ta menciona net nada di esaki pero awor 
ta presenta otro plan cu lo ta “algo grandi” pa 
pais Aruba y cu lo crea hopi cupo di trabou pa 
pueblo. 


Ta mesun declaracionnan cu Minister Croes a haci 
tambe na 2021 ora cu el a presenta e compania 
Eagle LNG y un otro mas, como e companianan cu 
lo bin converti WEB Aruba den un planta suma- 
mente economico cu uzo di gas natural. 
Na luna di November di 2021, durante di un cere- 
monia na San Nicolas, Minister Glenbert a tene 
un acto di firma di un acuerdo cu Ealge LNG pero 
cu e acuerdo aki a ser haci a base di un “Non 
Disclosure Agreement” loke a nifica segun e 
mandatario di MEP, cu ni su persona of gobierno 
sa contenido di e acuerdo aki. 
Henter aña 2022 a papia solamente con y na 
unda lo core e tubonan di gas cu lo Sali for di 
tereno di refineria na San Nicolas y bay abou te 
na instalacion di WEB Aruba NV pero te cu awe 
Mei 08 2023, ainda no tin ningun trabou pa pone 
tubo y tampoco Eagle LNG a scoge e pida tereno 
riba e refineria pa pone su tanki di cas cu e lo 
trece for di exterior. 
Awor sin menciona nomber di Eagle LNG, loke 
algun luna atras si el a haci, Glenbert ta sigura 
Aruba cu e proyecto aki, caminda un ora e ta 
papia cu Aruba lo bira un hub pa e region pero 
despues ta papia di un planta hidrogeno loke ta 
bruha henter e asunto un tiki mas. 


NADA NOBO 
No ta algo nobo cu Minister Glenbert Croes 
ta actua di e forma aki, tratando na convence 
pueblo cu e tin un proyecto grandi, cu lo brinda 
miles tata y mama di famia un bon trabou cu bon 
entrada pero e tin un lista largo di plannan cu 
nunca a cristalisa. 


Acciona Energia a scoge 
tereno den refineria pa 
planta hidrogeno Eagle 
LNG ta “off the market”? 


Pa cuminsa asina cu el a bira minister di energia na 2017, Glenbert Croes a lanta 
un ‘CITGO Desk” ya cu pa su persona tabata importante pa Arubianonan haya 
trabou den e refineria. 
Su propio gobierno a kibra contra cu CITGO pero ningun hende sa cuanto hende 
solicita na e ‘desk’ di Glenbert y mesun cos el a sigura cu ora cu Eagle LNG bira 
realidad, ta hopi cupo di trabou lo habri y awor igualmente cu presencia di algun 
funcionario di Acciona Energia. 


Siman pasa Minister di Energia Glenbert, a sigura cu e construccion di e planta 
hidrogeno lo crea trabou pa miles di hende di Aruba pero ora cu analisa loke 
representantenan di e compaña Spaño a trece dilanti, tin algo robes. 
Segun e representante di Acciona Energia, e compania aki ta funcionando den 40 
pais rond mundo riba cinco continente, brindando servicio di energia renobabel 
y cu hunto den e 40 paisnan aki, Acciona Energia ta conta cu 45 mil trahado. 
Esaki lo un averahe di mil trahado den e plantanan den 40 pais pero aki tin cu 
tuma na consideracion cu den algun pais ta trata di un planta hidrogeno hopi 
grandi caminda lo tin entre 2 mil pa 3 mil trahado y te ainda no sa su ta un hub 
e compania aki lo construi aki na Aruba, loke no ta rekeri cuponan di trabou na 
gran cantidad. 
Acciona Energia a bay mira tereno pa su posibel instalacion den futuro pero 
aki Minister Glenbert Croes, mester ta mas sincero cu pueblo, ya cu su persona 
tambe a duna oficialnan di Eagle LNG un recorido den e refineria na 2021. 

D 
esde nos Status Aparte na 1986 continuamente Aruba 
su autonomia ta birando mas chikito. Nos gusta tira e 
culpa riba Hulanda y p’esey nos ta den un conflicto constan- 
te cu Hulanda. Sinembargo nos no kier sali for di Reino pa 
motibo cu Reino ta proteha nos contra un ocupacion militar 
di cualkier pais den region. Reino ta proteha nos contra e 
efectonan mas devastador di cualkier crisis imprevisto y Re- 
ino ta garantisa cu nos tin un sistema hudicial cu ta inspira 
confiansa den e inversionistanan internacional. 


Sinembargo tin un motibo pakico nos autonomia ta birando 
mas y mas chikito cu nos no kier papia di dje. Esey ta e falta 
di profesionalismo den sector publico cu ta cuminsa cerca 
nos ministernan. E falta di profesionalismo na su turno ta 
permiti cu corupcion, nepotismo y clientelismo por florece. 


Den un rapport di Algemene Rekenkamer di 2001 nos por 
lesa con Glenbert Croes den su capacidad di minister di 
transporte y comunicacion a traha sin base legal y hasta 
contra ley den cuadro di entre otro e proyecto SETAR/Fabela. 
Den e rapport ta mustra cu Glenbert a comete fayo grave pa 
cu e preparacion di e proyectonan y e proceso di tuma deci- 
sion. E maneho di e proyectonan di Glenbert tabata asina 
caotico cu despues di finalisacion di e proyectonan tabata 
imposibel pa Algemene Rekenkamer controla si a ehecuta e 
proyecto manera premira. 


Den otro rapport di Algemene Rekenkamer, un di 2018 
encuanto e proyecto BO Aruba, Algemene Rekenkamer 
ta bolbe conclui cu gobierno a viola ley di contabil- 
idad (Comptabiliteitsverordening). Aunke e proyecto aki 
a expande nos infrastructura considerablemente, atrobe 
un minister a traha den forma caotico y atrobe Algemene 
Rekenkamer a subraya e falta di profesionalismo. Den e 
caso aki e tabata Benny Sevinger cu no a sigui e formula 
Plan-Do-Act, ni e modelo SMART (specific, measurable, 
assignable, realistic and time-related) pa traha y ehecuta 
su maneho. Traha SMART ta necesario pa despues gobi- 
erno por evalua si e plan, ehecucion y e efectonan tabata 
eficiente y efectivo pa alcansa e metanan stipula. E resul- 
tado ta cu nunca nos por a midi e grado di (in)eficienca di e 
proyecto. Nos no sa cuanto placa simplemente a malgasta 
of kisas hasta malversa of horta. E unico cos cu nos sa cu 
siguridad ta cu e proyecto aki a pone un stempel grandi riba 
nos debe nacional. 


Caso Avestruz tambe a demostra nos falta di profesional- 


ismo. E caso a revela cu e proceso di haya opcion y tereno 
erfpacht comercial bou Benny no tabata optimal. Tabatin 
dos caminda pa entrega peticion pa haya un opcion riba 
tereno comercial. Uno tabata pa entrega e peticion cerca 
DIP mes y e otro cerca e minister. Ta e defensa di Benny den 
e caso mes a mustra cu entrega cerca e minister tabata un 
stap totalmente ineficiente y sin ningun balor profesional. 
Ta Benny mes a declara cu e tabata firma tur peticion cu 
e palabranan “dezerzijds akkoord”. P’esey hues mes a bisa 
cu Benny tabata un stempelmachine. Ta obvio cu Benny 
Sevinger nunca a evalua e proceso, manera e ciclo normal 
di un SOP (Standard Operating Procedure) ta prescribi. Un 
evaluacion serio lo a demostra cu e mester a elimina e posi- 
bilidad cu peticion pa opcion ta drenta cerca dje. Peticion 
cerca dje no tabatin ningun balor agrega, tabata costa 
tempo valioso y tabata crea e impresion cu minister por a 
yuda/fix un tereno of opcion pa e ciudadano. Mantene e peti- 
cion cerca e minister simplemente tabata crea e aparencia 
di corupcion. Hues ta reconoce esey den su veredicto. Ironia 
ta cu ta hustamente e falta di e procesonan bon delinea a 
scapa Benny di haya castigo pa e practica ey. 


Bou di e maneho actual tin un sin fin di ehempel di falta di 
profesionalismo. Nos tin e ehempel di e maneho di Dangui 
Oduber pa cu vacuna contra Covid19 na DVG. Como cu 
ningun hende a traha un SOP pa e proceso di vacuna, tabata 
facil pa algun empleado comete fraude cu vacuna. Glenbert 
Croes no ta miho. Ora analisa rapport di CAD di 2021 y esun 
di Algemene Rekenkamer di 2022 nos por mira claramente 
cu Glenbert no a traha riba proceduranan eficiente pa e 
ayudo di FASE. Ademas e minister ta traha sin base legal. E 
lista aki falta hopi ehempel, pero e ta demostra e realidad di 
nos politica na Aruba. Nos gusta traha con cu ta. 


Loke nos politiconan no kier compronde ta cu articulo 43 
inciso 2 di Statuut pa Reino ta crea un responsabilidad 
pa Reino garantisa bon gobernacion na Aruba. P’esey mal 
gobernacion ta activa e podernan di Reino pa interveni den 
nos autonomia. Ta p’esey Hulanda kier mas influencia den 
husticia na Aruba. Pa duna un ultimo ehempel: ora Presidente 
di Parlamento (Ady Thijsen) a viola nos Constitucion pa 
retira ex-minister Marisol Lopez-Tromp sin cu tin quorum 
den parlamento, esey a activa Reino. Ta gobernador mester 
a salba Aruba di bira un republica di banana completo door 
di forsa Ady Thijsen pa revoca su decision pa viola nos 
Constitucion. E falta di profesionalismo, e politikeria y e 
corupcion ta un señal pa Hulanda cu nos simplemente no 
tin e capacidad pa pone nos mesun cas na ordo. Paul Croes 
y Benny Sevinger ta confirma pa Hulanda cu nos politiconan 
mes no por tuma honor na nan mes y entrega nan retiro ora 
cu husticia ta cuestiona nan integridad. E realidad ta cu nos 
mesun politiconan ta destrui credibilidad di Aruba y ta mina 
nos autonomia. 


mr. dr. Ryçond Santos do Nascimento 
Falta di profesionalismo 
ta destrui nos autonomia 

N 
o ta un secreto publico cu e gobierno aki ta gusta manipula cu cifranan. 
Diferente biaha CAFT a desenmascara e gobierno pa nan cifra fantasma. 
Awor diripiente ta anuncia cu BBO na frontera lo genera 40 miyon florin for 
di negoshinan ilegal. For di unda nan ta saca cu tin asina hopi negoshi ilegal? 
Unda gobierno ta saca afo si e negoshinan aki no ta paga belasting? 


Gobierno den su presupuesta 2023 ta mustra claramente di lo genera 172 
miyon florin segun e plan di impuesto. Manera menciona CURPA ta di opinion 
cu e 40 miyon ta fata morgana. Nifica cu gobierno ta resta 132 miyon florin 
pa saca for di pueblo. Si en caso gobierno haya toch rason cu den 6 luna 
gobierno lo ranca 40 miyon na BBO na frontera, anto den un aña lo surpasa 
80 miyon florin. Pues cueste lo que cueste e gobierno aki kier sigui masacra 
pueblo cobrando 132 miyon + 80 miyon. Tin dos splicacion esta gobierno 
mester di placa pa sigui malgasta y ta sigui ranca placa for di e galiña sin 
pluma. Un otro splicacion y segun CURPA esun mas plausibel ta cu e gobi- 
erno ta haci uzo di cifranan ficticio pa despista Hulanda? 


Den e ultimo 20 añanan gobierno a ricibi 24 biyon florin y a inverti sola- 
mente 600 miyon florin. Gastonan di gobierno ta sigui aumenta mientras ta 
ranca 60 miyon for di AZV y kier pa pueblo biba di un pensioen di behes di 
awg.1300,= y esnan cu no tin trabao ta biba den miseria. Riba dje esnan cu 
ta incapacita ora nan ta den hospital ta desconta nan onderstand. Segun 
informacion tin 10.800 mama soltera na Aruba. No solamente Aruba ta den 
un super mega debe sino tambe un supera mega crisis social. 


No solamente nos grandinan, esnan sin trabao, esnan incapacita y mamanan 
soltero ta den problema sino poco poco lo no bay tin clase media mas. 
Muchanan ta bay scol sin desayuna ta aumenta cada dia cu pasa y riba 
dje aumento di schoolgeld, a baha electricidad cu solamente 7% mientras 
despues di a subi’e cu casi 30%. Tur caminda tin aumento mientras menos 
den cartera di nos pueblo. 


Aruba ta den un crisis financiero pisa pa malgastamento di placa. E gobierno 
incapacita aki a malgasta mas cu 2 biyon florin y a crea un supermega debe 
di mas cu 6.3 biyon florin. Si pueblo sigui vota pa partidonan MEP y AVP nos 
debe nacional lo surpasa 7 biyon florin aki un par di aña. For di goberna- 
cion di partido MEP na aña 2001 bin a riba a viola articulo 29 di nos Statuut 
y tambe nos ley di compatibilidad pa fia atravez di banconan local placa den 
exterior riba un interes di casi 6%. Aruba su debe nacional ta mas o menos 
143% di nos GDP. 


Tanto gobierno di partido MEP y AVP a uza nos companianan estatal, 
propiedad di pueblo y otro institucionnan di gobierno como garantia of miho 
bisa a hipoteca nan pa a haci prestamo den exterior. Atrabes di intermediario 


Eric Ras(Curpa): 


Gobierno ta sigui presenta 
cifra ficticio pa tapa wowo 
di nos pueblo y Hulanda 


a fia placa pa Aruba y companianan estatal. Si dia di 
mañan gobierno no por cumpli pa paga su debe lo 
bende tanto WEB, Elmar y otro institucion pa paga 
debe. E consecuencia lo bay ta pa e trahadonan di e 
companianan aki cu den futuro lo perde nan pan di 
cada dia. E situacion ta hopi mas serio cu pueblo ta 
kere. Nos futuro generacion tin un debe astronomico 
ta colga riba nan cabes. Si for awor caba Aruba su 
situacion financiero ta malisimo anto despues di 
2027 Aruba su situacion lo empeora paso locual 
cu nos gobierno den ultimo 20 aña a haci ta schuif 
debenan astronomico pa futuro. For di dia cu gobi- 
erno a elimina e spaarfonds nos problema financiero 
a bira pio. 


Ni partido MEP ni partido AVP lo por bay cambia futuro 
di nos situacion financiero paso tur 2 partidonan aki 
a tapa pa otro y hiba Aruba den e abismo cu nos 
pueblo ta bibando. Si no tabata tin malgastamento 
lo no tabata tin mester tanto medida asina paso cu 
e 24 biyon di florin nos tur lo a biba manera un rey y 
placa lo a yega te sobra. Lastimamente nos tin parla- 
mentarionan cu enbes di a sali na vanguardia di nos 
pueblo a apoya nos gobiernonan den malgasta- 
mento di placa di pueblo. 
Partido CURPA ta kere cu e gobierno aki su dia ta 
conta paso nan a sembra biento y pronto e horcan 
lo pasa den Cocolishi. Si tin un cos cu Dios ta odia ta 
inhusticia. Husticia ta di Dios. Ora e husticia yega, nos 
pueblo lo bay ta alegre. Nos ta biba cu e speransa y 
cu fe den Dios nos lo mire. Partido CURPA ta e unico 
alternativa. 

D 
iasabra ultimo, dia 6 di mei, a tuma luga na Lon- 
don e coronacion di Charles III, kende a subi trono 
despues di morto di su mama, Elisabeth II, na septem- 
ber di aña pasa. E coronacion, e prome den casi 70 aña 
na Reino Uni, a tuma luga den Westminster Abbey den 
presencia di mas di 2200 persona y a dura aproximada- 
mente dos ora. 
CON E CEREMONIA A TRANSCURI 
Ta trata aki di e di 40 coronacion den historia di Reino 
Uni. Hunto cu Charles III, a corona tambe su casa 
Camilla, kende a ricibi e titulo di reina consorte. 


E ceremonia a cuminsa cu un procesion caminda cu 
Charles III y Camilla, den un kitrin a bay mobilisa for di 
Buckingham Palace te cu Westminster Abbey. E pareha 
real, compaña p’e heredero di e corona, prins William y 
su casa Catherine, a pasa varios luga emblematico di e 
capital Britanico, entre nan The Mall, St. James’ Park y 
Trafalgar Square. 


E evento solemne, lidera pa arsobispo di Canterbury, a 
consisti di cinco parti: e reconocemento, e huramento, 
e uncion, e investidura y entronisacion y e homenahe. 


Durante e reconocemento, a puntra esunnan presente 
n’e ceremonia, si nan ta reconoce Charles III como nan 
rey, na cual nan a responde “God save the king.” Despues 
e monarca a hura respeta ley y Iglesia di Inglatera. 
Despues di esey, e rey a sinta den e Stoel di Coronacion 
p’e uncion, momento mas sagrado di e coronacion. 


Durante di e investidura, e rey a ricibi e insignanan real 
y a pone e corona di St. Eduard riba su cabes. 


Den e ultimo parti di e ceremonia, e monarca a sinta 
riba su trono caminda cu el a ricibi e homenahe of hura- 
mento di fieldad. 


Despues di esey a tuma luga e coronacion di reina 
consorte, durante cual a pone e corona di reina Mary 
riba cabes di Camila. 


Unabes cu e ceremonia a finalisa, Charles III y Camila 
a bay bek Buckingham y a caba cu e evento oficial cu 
salida riba e balcon central di e palacio cu e miembronan 
di nan famia pa haci e tradicional saludo. 


Reino Uni a celebra coronacion di 
Charles III y Camila Reina Consorte 

D 
iasabra marduga laat despues polis a efectua un detencion na Great 
Rich Bar Restaurant y a cer’e, nan a bay direccion Watergate. Eynan 
lo tawata tin un pelea andando, aunke cu na yegada di polis ya e pelea a 
caba. Pero, polis a hay’e ta solicita pa un ambulance debi cu un homber a 
wordo gedal cu un boter den cabes. Esaki tawata sangra bastante. 


Ambulance a yega y den algun rato e homber herida a bay den e ambu- 
lance y nan a sali direccion Hospital. E luga a wordo cera tambe mirando 
cu e sluitingstijd a yega. 


Polis a scual homber cu a sunchi mucha(3) ariba su boca 


D 
iasabra atardi algo pasa di 4’or un mama 
tawata warda presencia di polis, pa un 
caso cu a sosode cu su yiu di 3 aña. Polis a 
yega y mesora nan a wordo informa di locual 
a sosode, cu ta wordo considera algo inmoral 
sigur den comunidad.  


Ta asina cu segun e mama di un criatura(3) 
un homber a hisa e mucha y dun’e un sunchi 
ariba su boca. Na e sitio un agente policial a 
dun’e un scual pisa. 


Autoridad no a detene e homber, pero a keda 
di pasa e caso over pa e departamento cu ta 
trata cu delitonan di e indole aki, JZP. 


Homber herida 
despues di pelea 
den bar na 
De LaSallestraat 


R E S E R V A T I O N S R E Q U I R E D 
e l e m e n t s a r u b a . c o m | + 2 9 7 5 9 2 5 8 6 8 
A D U L T S O N L Y | C A S H L E S S | N O S M O K I N G | N O G R O U P S 


L O C A T E D A T B U C U T I 
& T A R A B E A C H R E S O R T 

D 
iasabra algo prome cu 6’or y mey di atardi a sosode un boksmento 
riba e caminda di Alto Vista, un dama chauffeur tabata coriendo un 
Ford Explorer y pa un of otro motibo a perde control, a ranca un rij di 
cadushi y un palo di luz por completo, asina mes e la sigui core algun 
meter mas prome cu e por a para e auto.   
E palo di luz a cay riba caminda y e wayanan di coriente a keda colga na 
un forma hopi peligroso. Mesora a pidi pa presencia di polis, na yegada 
polis a cera e caminda y a pidi pa presencia di ELMAR. Tambe papiando 
cu e dama polis a bin ripara cu e dama tabata bou influencia. Na final a 
detene e dama pa core auto bou influencia, transportwagen di polis a 
transport’e pa warda di Noord. 


D 
iasabra den oranan di atardi polis mester a 
atende un boksmento di cadena, o sea tres 
auto envolvi y tambe lo tawata tin hende herida. 
Esaki mirando e ora a medio stagna  e trafico. 
Locual por a mira na e sitio tawata cu e Hyundai 
Accent no a mantene distancia y tambe su velo- 
cidad y a dal tras di un Ford Fusio, y esaki na su 
turno a bay dal tras di Kia SUV. Mester a atende 
cu e persona levemente herida y tambe polis 
di trafico a presenta, caminda a wordo parcial- 
mente cera te ora cu e autonan envolvi a move. 


D 
iasabra marduga rond di 2’or ta sosode un 
accidente serio entre auto cu brommer na 
Shaba. Tawata den careda di 2’or cu polis a bay 
cu urgencia e t-kruising panort di Do It Cen- 
ter, unda cu un Hayabusa a dal contra un Kia 
Sportage.  


Nos a compronde cu e chauffeur un cabayero 
di edad a subi e caminda pa bay nort, pero no 
a mira e brommer cu consecuencia esaki a dal 
basta duro contra e Sportage.  


Despues e la keda benta ariba caminda, cu 
fractura serio na brasa links y tambe na cara. 
Paramediconan na e sitio a stabilise prome 
cu nan a sali cu ne cu urgencia pa Hospital.  
Specialista di trafico a wordo pidi na e sitio. 
Caminda a keda cera pa algun rato pa asina 
conduci e investigacion.  


Tres auto envolvi den 
boksmento diasabra atardi 


Motociclista herida den 
accidente serio na Shaba 
Dama chauffeur bou influencia 
deteni, despues di a ranca cu su auto, 
un rij di cadushi y un palo di luz 

WILLEMSTAD: E weekend di 2 & 3 di juni ta premira 
di bira uno grandi na Corsou cu e prome edicion di 
Caribbean Sun Splash Festival cu artistanan di renombre 
internacional den R&B, Hip Hop, Soul, Rap y AfroBeat. 
Sun Splash ta priminti un escape musical cu lo sigura di 
kibra tur expectativa cu un ‘line-up’ di 12 artista cu fama 
mundial incluyendo Ashanti, JaRule y e actual sensacion 
di momento Rema. 


Ashanti, JaRule, Rema y 10 otro artista internacional mas 
Por confirma cu riba diabierna dia 2 di juni lo presenta dos 
head-liners cu ta e semper popular y sensual, ganado di un 
Grammy Award Ashanti y e multi-nominado pa Grammy 
Awards JaRule; cual hunto tin e cancion hit ‘Mesmerize’ 
cu te dia di awe ta wordo toca y scucha rond mundo. 
Mientras cu riba diasabra dia 3 di juni lo tin presentacion di 
e fenomenal artista di afro-beat di momento Rema. Rema 
ta kibrando tur ‘musical charts’ cu su hit ‘Calm Down’ cu 
tin mas di 440 miyon views riba YouTube y creando mas 
di 4 miyon videos riba TikTok . Rema a sali debuta na 
2019 cu su cancion ‘Dumebi’ pero tabata ‘Calm Down’ cu 


a pone e artista aki riba plataforma internacional comber- 
tiendo Rema, den e artista di momento. 


E prome Caribbean Sun Splash Festival 
Sun Splash Events NL ya bon conoci, ta un organisacion 
cu ta produci diferente festival Afro na Hulanda y ta forma 
ekipo cu un team local pa e biaha aki presenta su prome 
festival na Corsou. Despues di un fantastico concierto di 
Burna Boy na october di aña pasa e organisacion di Sun 
Splash mesora a cuminsa traha nan siguiente proyecto. 
Bishitantenan di e festival lo haya un experiencia sin igual 
den Curaçao Festival Center cu diferente area; entre nan 
un ‘foodcourt’, un area exclusivamente pa presentacion 
di DJnan internacional y naturalmente e area mas grandi, 
pa e conciertonan. Sun Splash Events NL ta premira cu lo 
tin hopi bishitante for di exterior considerando e entusi- 
asmo grandi pa e generonan musical aki; for di Aruba, St. 
Maarten, Surinam y te hasta Hulanda. 


Pa mas informacion of pa sigura bo carchi di entrada por 
bishita https://tibbaa.com/SunSplash. 


Dia 2 y 3 di juni den Curacao Festival Center: 


Ashanti, JaRule, Rema y 10 otro 
Ashanti, JaRule, Rema y 10 otro 


artista internacional mas den 
artista internacional mas den 
Caribbean Sun Splash Festival 
Caribbean Sun Splash Festival 

A 
ruba conhuntamente cu Hulanda, ta organisando e 
prome Caribbean Climate & Energy Conference (CCEC) 
cu lo tuma luga dianan 10-12 di Mei 2023 na Aruba. Miran- 
do e vulnerabilidad di e islanan chikito pa cu cambio di cli- 
ma, y e efectonan negativo cu ya caba ta wordo experencia, 
Aruba y Hulanda a mira e necesidad pa promove e coop- 
eracion den accion climatico entre islanan chikito mundi- 
almente, organisando pa prome biaha un conferencia dirigi 
riba e tema aki. 


VISION: 
E vision di Gobierno di Aruba den liñanan grandi ta pa tran- 
siciona pa energia renobabel. Awor nos ta na 17% energia 
renobabel, pa 2024 nos mester yega na 35%, y na 2030 nos 
mester yega na 50%. Asina nos ta contribui cu nos parti di 
limita e calentamento global di 1.5 grado celcuis. 


Riba invitacion di Prome Minister di Aruba, Evelyn Wever- 
Croes, y Minister di Clima y Energia di Hulanda, Rob Jetten, 
representante di diferente pais y organisacion lo reuni 
na Aruba durante e fecha aki. Na e conferencia aki lo tey 


presente, representantenan di islanan di region Caribe, 
partidonan relevante (stakeholders), islanan estado den 
Pacifico, organisacionnan di Nacionnan Uni, instutitonan di 
conocemento y institucionnan financiero. 


PROGRAMA: 
1. Reino Hulandes 
E prome dia di conferencia lo enfoca riba transicion di clima 
y energia den Reino Hulandes y lo discuti riba puntonan 
necesario, den termino di cooperacion, pa logra e obhe- 
tivonan climatico di Paris 2030. Aruba, Corsou, Boneiro, 
Saba, Sint Maarten, Sint Eustatius y Hulanda lo ta repre- 
senta den esaki. Riba e prome dia Aruba y Hulanda lo firma 
un acuerdo di cooperacion, den cual Hulanda lo asisti Aruba 
den yega na fondo pa por cumpli cu e transicion di energia 
fosil, pa energia renobable. 


2. Internacional 
E di dos dia di conferencia lo consisti di un orientacion inter- 
nacional. Despues di esaki, un panel amplio di diferente pais 
y organisacion lo discuti e accion climatico cu ta necesario 
pa tur isla di henter mundo. E meta principal ta pa comparti 
best practices, y crea mas conscientisacion riba ki tipo di 
accion climatico tin riba e islanan y con efectivo e coopera- 
cion entre e islanan por ta. Paisnan cu a confirma caba ta 
Spañe, Mexico, Marshall islands, Greneda, Surinam, Panama, 
Belize, Sint Maarten, St. Eustatius, Saba, Corsou, Boneiro. 


3. Aruba 
E ultimo dia lo enfoca riba e desaroyo y esfuersonan na 
Aruba pa loke ta e transicion di energia y clima. Lo tin varios 
presentacionnan riba e desaroyonan andando, y oportun- 
idad pa combersa tocante unda Aruba ta para awo y na unda 
Aruba lo bay den ramo di transicion climatico y energia den 
futuro. Aruba lo showcase entre otro proyectonan di Eagle 
LNG, Windpark y HydrogenValley. 


Durante e dianan aki, e participantenan lo bishita diferente 
proyecto di clima y energia na Aruba. 
Gobierno di Aruba ta yama Bon Bini na tur delegacion pa e 
conferencia aki. 
Pa mas informacion por tuma contacto cu e organisacion di 
CCEC via e siguiente email:info@ccec23.com of cu ccec@ 
minezk.nl of subi e website oficial www.ccec23.com pa mas 
informacion 


Prome Minister Evelyn Wever-Croes: 


Aruba lo ta anfitrion 
di e prome conferencia 
di clima y energia; CCEC 

D 
iahuebs awor pa 8pm lo tin e apertura di e workshop di 
3D, yama Re-Move. Bou guia di e artista maestro Hu- 
landes, Maze de Boer. Cu como persona no ta solamente un 
gran artista cu un trayectorio impresionante pero tambe ta 
un persona excepcional. Bou di e titulo Cambiando Bida, e 
participante nan di e workshop mester a traha cu e concep- 
to di remove. Move o kita e parti patras di e obheto cu bo 
a diseña y haci un obra nobo di esaki. Un comovecion dife- 
rente cerca e participante nan di e workshop aki cu mester 
a crea obranan nobo for di e concepto aki. 


Dunando nan un caminda di experimenta n inespera. Kico ta 
e parti patras di bo idea kico e tin y con bo ta visualisa esaki. 
Pa un luna largo e artistanan participando mester a traha 
durisimo pa bin cu nan obranan nobo nan, di cual Diahuebs 
awor nos lo ta orguyoso di presenta na e publico en general 
su resultado. Mustrando nan obranan nobo ta Suzanne van 
Spall, Aldrich Kelly, Arabella Maduro, Brice Lautric, Judith 
Werleman, Farley Croes, Shamika Ermaine, Bastiaan Zwiers, 
Nuris Lampe y Maze de Boer. Hunto cu e exposicion aki lo 


presenta den un ‘’Special Presentation” obranan recien di 
nos artistanan den residencia. Di nos hermana isla nan di 
Caribe, for di un intercambio entre BIAC Martinique, Ateliers 
‘89 y Caribbean Linked. Esta e artista hoben nan Shamika 
Ermaine di Sint Maarten y Brice Lautric di Guadeloupe. 


P’esey bin y ta un participante di esaki y duna bo aporte na 
nos arte contemporaneo di Aruba y su artistanan. Den un 
forma agradabel acompaña pa Master Dj Adriano Nanof cu 
un bar y cushina bon surti. Sea BON BINI! 


Sea cordialmente invita pa e apertura di e exposicion nobo 


Cambiando Bida, na Ateliers ‘89 Punto Di Beyas Arte Aruba 

A 
ruba a conoce e aña aki un grupo gran- 
di di 10 persona cu a ricibi un condecor- 
acion Real pa motibo cu nan a destaca riba 
diferente tereno y/of a dedica nan mes na nos 
comunidad. Comision Condecoracion Real 
Aruba ta informa cu entrante dialuna 8 di mei 
2023 pueblo di Aruba por entrega proposi- 
cionnan pa personanan ricibi un condecora- 
cion Real otro aña, na ocasion di celebracion 
di aña di Rey na april 2024. 
Pa un persona por wordo considera pa haya 
un condecoracion Real mester tene cuenta cu 
e accento ta cay riba prestacionnan particular 
pa y den comunidad. 


Tin dos categoria: 
• Trabou boluntario, pues trabounan pa cual e 
persona no a/ta ricibi salario y pa un periodo 
di por lo menos 5 aña; 
• Prestacionnan particular cu un persona 
a haci contra pago, pues den su trabou. E 
prestacionnan aki mester ta di un caliber y 
nivel di e halto ey cu nan ta surpasa locual 
normalmente ta wordo spera di su trabou y 
mester tin un balor excepcional pa desaroyo 
di Aruba. 


Tur persona of instancia cu conoce un 
persona cu na su opinion ta merecedor di un 
condecoracion Real por entrega un proposi- 
cion. Pa haci e proposicion aki mester haci 
uzo di dos formulario special. E formular- 
ionan aki ta obtenibel entrante dialuna 8 
di mei 2023 na balie abou na entrada na 
Bestuurskantoor na Playa, na Bestuurskantoor 
na San Nicolas, na tur MFA’s of cerca e miem- 
bronan di Comision Condecoracion Real 


Aruba. Tambe por download e formularionan 
for di e website di gobierno: www.gobierno. 
aw, www.overheid.aw, www.government.aw 
E formularionan di proposicion mester wordo 
yena completo y detayadamente y mester 
wordo firma dor di e persona(nan) of e 
instancia cu ta haci e proposicion (“voor- 
steller”). 


E motivacion di e peticion ta di crucial impor- 
tancia. 
Pa evalua e meritonan di un persona cu ta 
wordo proponi pa un condecoracion Real ta 
di sumo importancia pa duna tur informacion 
pidi riba e formularionan y pa menciona tur 
dato y informacion cu por duna realse na e 
trabou(nan)/actividad(nan) desplega dor di e 
persona en cuestion. 


Comision Condecoracion Real Aruba ta 
enfatisa cu otorgamento di un condecoracion 
Real mester keda un sorpresa pa e persona 
concerni. Pa e motibo ey ta di suma impor- 
tancia pa NO informa e persona concerni cu 
ta bay haci un peticion pe, ni envolvi’e den e 
proceso di prepara un proposicion. Mester haci 
e trabao preparatorio den tur secresia. Esaki 
lo evita un desapunto den caso cu e condec- 
oracion no ta wordo otorga. 


E 
entrega 
di 
un 
proposicion 
pa 
un 
Condecoracion Real mester wordo haci na balie 
di Bestuurskantoor Oranjestad den un envelop 
cera dirigi na Bureau Minister van Algemene 
Zaken, na atencion di Decoratiecommissie 
Aruba, Bestuurskantoor, L.G. Smith Blvd. 76, 
Oranjestad, Aruba. 


Proposicionnan pa condecoracionnan Real 
ta wordo trata na Hulanda dor di e organo cu 
ta carga e nomber di “Nederlandse Kapittel 
voor de Civiele Orden”. Nan ta duna e conseho 
definitivo pa cu e condecoracionnan Real y 
nan ta hopi estricto. Por ehempel, den caso 
cu un persona tin tremendo logronan pa 
comunidad, pero e tin por ehempel boetnan 
grave, un persona asina lamentablemente no 
ta bin na remarca pa un condecoracion Real 


durante cierto periodo. Por ehempel pa un 
boet durante un aña y dependiendo di e cant- 
idad di boet durante mas aña. 


Semper un peticion mester wordo manda hopi 
luna adelanta pa por keda cla cu tur tramite 
na Aruba y na Hulanda pa asina e personanan 
por ricibi nan condecoracion na luna di april 
di e siguiente aña. E aña aki e ultimo dia pa 
entrega un proposicion pa un condecoracion 
Real pa aña 2024 ta diabierna 28 di juli 2023. 


Por fabor tuma nota cu proposicionnan incom- 
pleto y proposicionnan cu a drenta despues di 
diabierna 28 di juli 2023 lamentablemente no 
por wordo trata. 


Aruba tin hopi persona cu ta contribui na 
nos comunidad mediante trabou boluntario y 
personanan cu ta destaca realmente den nan 
trabou. 


Ta deseo di Comision Condecoracion Real 
Aruba pa mira hopi di nan ricibi un condec- 
oracion Real na 2024, mescos cu e aña aki. 
Ta p’esey un peticion na un y tur pa haci un 
esfuerso pa esaki bira realidad y pa asina 
Aruba por honra su hendenan valioso. 
Comision Condecoracion Real Aruba ta spera 
cu pa aña di Rey 2024 tambe comunidad lo 
reacciona cu hopi entusiasmo pa reconoce 
esnan cu ta haci trabou importante pa y den 
nos comunidad. 
Den caso cu tin cualkier pregunta of pa mas 
informacion por tuma contacto cu e miem- 
bronan di Comision Condecoracion Real 
Aruba: 
sra. F. Perez-Lopez (tel. 583-8425) 
sr. V. Frank (tel. 587-4979) 
sra. N. Anthony (cel. 593-1921) 
sra. I. Nicolaas-Ras (tel. 584-8880) 
sra. R. Garrido (cel. 593-1820) 
sr. D. Figaroa (cel. 741-0100) 


Tambe por acerca e comision via e-mail: 
condeco.aruba@gmail.com 


Comision Condecoracion Real Aruba 


Oportunidad pa entrega proposicionnan 
pa Condecoracion Real 2024 


“Duna honor na esnan cu merece honor” 

N 
a un evento recientemente organisa na Ball- 
room na Hilton Aruba Caribbean Resort & 
Casino, clientenan premier [VIP] di e casino a 
wordo registra den e programa di Certificado 
di NCL, Norwegian Cruise Line. E hungadonan 
VIP di e casino cu a cualifica pa e programa a 
wordo trata cu un sorpresa berdadero, un Certi- 
ficado di Crucero gratis pa e biahe di nan soño. 
Norwegian Cruise Line ta trahando hunto cu mega 
resorts, propiedadnan independiente, botonan di 
rio y casinonan for di Atlantic City te cu Las Vegas, 
incluyendo casinonan di tribu, pa asina recom- 
pensa hungadonan fiel, cada uno acompaña pa 
un otro huesped cu un stater room pa un siman. 
Ehecutivonan di NCL tabata presente na e 
evento pa responde tur pregunta cu e hunga- 
donan por tin manera di informacion tocante 
e barconan, itinerario y e casino mes. Hun- 
gadonan special tambe a wordo recompensa 
cu e programa Free at Sea, pa diferente cos- 
nan extra manera open bar y speciality dining. 
Den e imagen por mira e hungadonan VIP di e 
casino, un grupo selecta di hungadonan elite, cu 
un crucero di 7 dia gratis na Norwegian Cruise 
Line na The Casino na Hilton. E beneficio exclu- 
sivo ta inclui un crucero gratis, cuminda y entre- 
tenimento fabuloso pa dos adulto. 


Cruise Certificate 
Program a 
wordo brinda na 
Hilton Casino 

T 
he Chaz Modeling & 
Talent School den 
cuadro di su 25 aniver- 
sario e aña aki ta trah- 
ando pa exporta mayo- 
ria talentonan interna- 
cional. 


Dia 2 di mei 2023 un 
delegacion 
di 
Chaz 
Models a biaha rumbo 
pa Orlando pa e evento 
di Fashion Week OFK 
ORLANDO 
FASHION 
KIDS 
2023 
caminda 
e evento a enfoca na 
duna e muchanan work- 
shop nan di Pasarela, 
Oratorio 
(Public 
speaking), Make up y a 
finalisa cu dos Fashion 
show caminda nan a 
modela 
pa 
diferente 
designers International. 
Na final a premia esnan 
cu 
a 
destaca 
mas 
durante di e dianan y 
nos a logra conkista 
3 Titulo cual nan ta 
Baby Top Model Ciara 
Winterdaal, 
Pre-Teen 
Top 
Model 
Caithlyne 
Kock y Super Top Model 
Stacey de Veer. Javinah 
Besselink a logra keda 
na di dos luga den Teen 
Top Model. 


Nos kier felicita full e 
Team tambe e Stilistanan 
cu a acompaña nos cu 
ta Roberto Avalo y Jesus 
Soto di The Salon pa 
nan tremendo trabou. 
Exportando Talentonan 
Arubiano esey te meta 
di The Chaz Modeling & 
Talent School. 


Muchanan di Chaz Models a gana mayoria 
titulo na OFK Orlando Fashion Kids 2023 

Fortaleza Pa Famia 


SI bo no ta kere cu fierno ta existi, lo bo realisa esey ora cu ta laat caba. 


Ta para skirbi den 1 Thesalonisensenan 4: 7+8 : Pasobra Dios no a yama nos pa ta impuro, ma pa hiba un bida santo. 
P’esey esun cu rechasa esaki, no ta hende e ta rechasa, sino e Dios cu ta duna su Spirito Santo na boso. 


Ma si un hende no tin e Spirito di Cristo e no ta pertenece na dj’E (Romanos 8:9). 
No sea sabi den bo mes bista, teme Señor y aparta bo mes for di maldad (Proverbionan 3:7). 


P’esey somete boso na Dios, Resisti diabel y e lo huy for di boso. Hala cerca Dios y E lo hala cerca boso. Limpia boso 
mannan, boso pecadornan y purifica boso curason, boso di curason dobel (Santiago 4:7+8). 


Sea sobrio, sea alerta. Boso adversario, e diabel, ta cana rond manera un leon cu ta gruña buscando ken e por devora 
(1 Pedro 5:8). 


Pasobra e wowonan di Señor ta riba e hustonan, y Su horeanan ta atento pa scucha nan oracion, ma e cara di Señor ta 
contra esnan cu ta haci malo (1 Pedro 3:12). 


E cooperacion y apoyo cu hende ta duna na maldad y inmoralidad awendia ta increibel, ta parce cu hende a lubida cu ta 
imposibel pa gaña Dios, cu Dios no ta laga ningun hende haci bofon di Dios, tur locual hende a sembra esaki tambe nan 
lo cosecha (Galationan 6:7). 


Nos ta bibando riba un mundo, caminda hende ta pensa cu tur cos por y cu palabra, principio y standard di Dios ta 
wordo rechasa. Un bida completamente den libertinahe, caminda respet pa mayor, autoridad, y tur locual ta palabra di 
Dios, no ta conta, pero bagamunderia, sensualidad y perversion, ta keda aproba. 


Rond mundo autoridad di mayor riba yiu ta core peliger, ya cu leynan cu muchanan por haci hopi cos sin aprobacion di 
mayor ta drentando na vigor. 


Y den tur esaki nos ta mira presencia di e maligno, e adversario cu ta buscando di tur forma pa destrui e hubentud, 
matrimonio y famia, y ta p’esey nos ta adverti pa tur hende busca Cristo Hesus y aparta for di maldad. 


Nos ta bibando den tempo trabahoso, cu antes nos tabata pensa cu e lo no yega, pero awor nos ta bibando den dje, un 
tempo den cual placa tin mas balor cu hende, y cu hende kier sa cu placa por reemplasa Dios. Un tempo di cual hende 
kier cambia nan naturalesa den cual nan a wordo forma den barica di nan mama, y asina para e multiplicacion di ser 
humano, faltando respet na Dios y su statutonan. 


Y tur esaki ta obra di diabel, pasobra diabel kier lanta hende contra Dios, pasobra e sa cu e no tin entrada cerca Dios, 
awel e ta purba di hala mas tanto hende posibel pa fierno. 


Den Lucas 16:19-31 tur hende por comproba existencia di fierno y cielo, y tambe tur hende por sa cu esun cu drenta 
fierno no por sali mas y esun cu drenta cielo no por sali mas, y cu no ta existi ningun contacto entre cielo y fierno nan 
dos ta separa. 


Pero tambe tin un gran berdad cu si un hende muri sin Cristo nada mas no por wordo haci pe, pasobra ora nos ta na bida 
nos mester acepta Cristo Hesus y biba pa Cristo Hesus, pa asina ora nos muri nos ta bay cerca Cristo kende a prepara 
luga pa nos. 


Sinceramente, Pastor Marcel Balootje 


No tene man cu diabel, pasobra su destinacion ta fierno 

Who’s to say where the wind will take you? 
Who’s to say what it is will break you? 
I don’t know which way the wind will blow 
Who’s to know when the time’s come 
around? 
Don’t want to see you cry 
I know that this is not goodbye 
(Kite; U2) 


“Señor ta mi wardador, mi’n tin falta di 
nada. Den cunucu di yerba berde e ta 
ponemi sosega. E ta hibami na awa trankil, 
pa mi bolbe haña forsa”. Salmo: 23 


With much sadness we announce the 
passing of our dear father, brother and 
nephew. 
Kevin (Kip) 
Timothy Hassell 
Sunrise: March 15th 1968 
Sunset: May 4th 2023 


Beloved son of: 
†James (Jimmy) Stanford Hassell 
†Leonora (Nory) Lejuez 


Left to mourn his loss are: 
Children: 
Diahanna Hassell 
Daisyree Hassell 
Bono-vox Hassell 


Grandchildren: 
Roxanne, Xenia, Alina 
Julian, Logan, Terrance 
Aleena, Alexander 


Sister: 
Ginette (Gina) Hassell 


Families, aunts, uncles, nieces, cousins and 
friends too numerous to mention: 
Hassell, Lejuez, Kremer, Huntington, Passier, 
Schuilenburg, Wouters, Illidge, Arends, 
Arrindel, Jansen, Rasmijn, Wever. 


All his friends whom he also considered 
family. Sorry if we missed anyone in the 
mourning of our loved one. 


The farewell ceremony will take place at 
Pray Funeral Home in Sanicolas on May 9th 
from 9:00 to 11:00 am. 


Señor ta mi wardador, mi no tin falta di nada 
Den cunucu di yerba berde, e ta ponemi 
sosega. 


Cu tristesa profundo nos ta anuncia 
fayecimento di: 


Leoncita Maduro Wernet 
mihor conoci como: “Cita” 
viuda di Roberto Maduro 


Na nomber di su: 
Yiunan: 
Remigio Maduro & Olivia Figaroa y famia 
Magali Maduro & Michael Trott y famia 
Marcelino Maduro 


Nietonan: 
Rosuald Maduro 
Eduard Trot 


Rumannan: 
†Frans & †Chimina Wernet Maduro y famia 
†Scolly & †Benny Vingal Wernet y famia 
†Rosa & †Panchito Geerman Wernet y famia 
Angelita & Efrain Croes Wernet 
Do & †Foyen Wernet Croes y famia 
Ady & †Carlos Noguera Wernet y famia 
Mario & Lidia Wernet Bislip y famia 
Maria & †Robby Rasmijn y famia 
Rocky y Miriam Wernet Larez y famia 
Ronny & †Tica Wernet Correa 
Aura & †Johnny Kamperveen Wernet y famia 
Roberto & Garcila Wernet Arendsy famia 
†Benny & Viola Wernet Wouters y famia 


Swa y cuñanan: 
†Olga Maduro y famia 
†Adriana Maduro 
†Justo Maduro y famia 
†Marcela & †Jossy de Cuba Maduro y famia 
Marcelo & Rita Maduro Gonzales y famia 
Mercedes & Mario Semeleer Maduro y famia 


Ihanan, primo y primanan, sobrino y sobrinanan, 
comer y compernan, demas famia y conocirnan 


Ta invita pa e acto di entiero cual lo tuma lugar 
diamars 9 mei 2023 di 2or pa 4or di atardi na 
misa Santa Theresita na San Nicolaas, despues lo 
Sali pa santana Central na Sabana Basora. 


Oportunidad pa condolencia lo ta dialuna 8 
mei 2023 di 7or pa 9or di anochi na Pray Funeral 
Home na San Nicolaas. 


Nos ta lamenta cu despues di entiero nos lo no 
ricibi bishita di condolencia na cas. 


‘BE HEALTHY, BE HAPPY’, t’e 
slogan di e siguiente proyecto di Aruba 
Lions Club, cual ta un Health Fair, cu lo 
tuma luga riba diasabra dia 3 di juni fo’i 
9’or di mainta pa 3’or di atardi, situa 
den Engelandstraat 11, n’e sede di e 
club mes, dilanti di e e tennis court. 
Segun Magaly Dijkhoff-Arends, meta di 
e proyecto aki ta pa mantene un comu- 
nidad saludabel riba e parti medico. 
Lo bay brinda na esunnan den 
necesidad, 
e 
chens 
pa 
haci 
algun test na Lions Club mes. 
Riba dia 3 di juni lo haci diferente 
chekeo n’e club. Un di nan t’e checkeo 
di wowo. Den e caso aki lo bay tin un 
optometrista cu lo bay controla presion 
di wowo. E ta bay haci saminacion pa 
loke ta catarata. Esaki tin un bolun- 
tario di ‘Precision Eye Care’, cu lo ta 
n’e club, cu su ekipo pa por haci esey. 
Tambe lo bay tin e oportunidad pa 
haci checkeo di sanger. Tambe lo 
tin FEPO, cu tin di haber cu oido. 
Parti pafo lo bay tin nan Smile Mobile, 
cual ta un proyecto di Aruba Lions 
Club, cual ta un trailer cu nan tin bon 
ekipa. E dos expertonan encarga lo 
haci tur loke ta reparacion di djente 
falso. Por haci esakinan limpi. Lo 
concentra mas parti riba esaki. 
Un y tur por yega cu e djen- 
tenan falso y nan lo ta haci limpi 


Aruba Lions Club lo tene su Health Fair dia 3 di juni 


den e Smile Mobile y tambe lo revisa esakinan door di e expertonan. Y si 
lo mester drecha algo, lo haci esaki tambe, loke por haci n’e momento ey. 
E limpiesa sigur e expertonan di Smile Mobile lo bay haci esaki. 
Asina ta, prik dia 3 di juni riba bo agenda, p’asina bo tambe forma parti di e dia 
aki. 

“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi”. - Salmo 33 


Cu dolor na nos curason, nos ta participa 
fayecimento di nos ser stima: 


Sr. Theodoor S. Farro 
Cariñosamente yama “Dodo” 
*26-03-1931 - †03-05-2023 


Acto di entiero lo wordo anuncia despues 


My flesh and my heart may fail, 
but God is the strength of my 
heart and my portion forever. - Ps. 73:26 


Cu dolor inmenso na nos curazon pero conforme cu 
boluntad di Dios, nos ta anuncia fayecimento di: 
Theodora Larez 
mihor conoci como: “Chichi” of “Dudu” 
*07-12-1940 †28-04-2023 


Acto di entiero lo wordo anuncia despues. 


Tur cos aki na mundo tin su ora y su tempo, 
Ora pa nace y ora pa muri, 
ora pa yora y ora pa hari, 
Ora pa keda keto y ora pa papia, ora pa 
stima y ora pa odia, 
Ora pa guerra y ora pa paz” 
Predicador 3:1-2-4-7-8 


Cu immenso tristesa nos ta anuncia 
fayecimento di: 


Lermit Victoriano Vries 
Mihor conoci como: 
Lermi, mo Lermi, International, Lehens” 
*23 maart 1935 - † 4 mei 2023 
Na edad di 88 anja. 


Na nomber di su: 
Rumannan: 
† Max (Chommy) Vries 
† Joanna (jfr. Nanachi) Croes-Vries 
† Mario (Loy) Vries 
Vda. Susana (jfr. Sani) Fradl-Vries 
† Berta Figaroa-Vries 
† Marie Hendriks-Vries 


Sobrino y sobrinanan: 
Cecilia Arendsz-Vries, Sandra Vries, Ginny 
Vries, Johnny Croes, Michael Croes, Glenn 
Croes, Vda. Jacqueline Penja-Croes, Papito 
Vries, Soila Vries, Brenda Vries, Rozina Nava 
-Fradl, Mariela Nava-Figaroa, Deta Figaroa, 
Junny Figaroa, †Seppy Figaroa, Fientje 
Figaroa, Lito Figaroa, Raquel Trimon-Figaroa, 
Robert Figaroa, Yvonne van de Camp- 
Hendriks, Vincent Hendriks, †Frank Hendriks 


Primo y primanan, comper y comernan, 
ihanan, y tur demas famia y conocirnan. 


Amiga di cas: Edwina Paula, Adri Rodriguez 


Acto di despedida lo tuma lugar dialuna 8 
di mei 2023 di 2or pa 4or di atardi na Aurora 
Funeral Home. Cremashon lo tuma lugar 
den seno familiar. 


Gradicimento / Invitacion 


Di profundo di nos curason nos kier a gradici 
tur hende cu di un of otro manera a mustra 
atencion, amor y cariño durante bida, 
fayecimento y despedida di nos mama, wela, 
bisawela, suegra, ruman, tanta, tanta grandi y 
amiga stima: 


Sra.vda. Jenny Sinforosa 
Maduro-Marchena 


Boso muestra di atencion ta hopi di aprecia, 
tabata y ta un gran sosten pa nos. 
Un danki na un y tur cu a manda carchi, krans, 
whatsapp, mensahe, email y yamadanan. 


Nos no por keda sin menciona Dr. Vis y su 
personal cu semper tabata tey pa nos. 
Na stichting H.O.P.E. pa a trata nos mama cu 
hopi cariño, amor y alegria. 


Na staff y personal (receptuur) di Botica 
Paradera. Na departamento 
“Viva Medicare” di Martijn Trading. 


Na pastor J.W. Jansen. 
Tambe na Aurora Funeral Home staff y personal 
pa e bon y bunita sevicio y atencion. 


Alabes nos kier invita pa 3 Santo Sacrificio di 
misa cual lo tuma lugar na Misa Pro Catedral 
San Francisco na Playa: 
Diaranson 10 di mei 2023 pa 7’or di anochi 
Diahuebs 11 di mei 2023 pa 7’or di anochi 
Diasabra 13 di mei 2023 pa 7’or di anochi 


Boso presencia lo ta altamente aprecia. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. - Salmo: 23 


Cu dolor na nos curason, nos ta participa 
fayecimento di: 


Jasselyne W. R. 
Inoñan Garcia 
Cariñosamente yama “Jessy, Enanita” 
*16-09-1998 - †05-05-2023 


Acto di entiero lo wordo anuncia despues 


“Señor ta mi wardador, mi’n tin falta di 
nada. Den cunucu di yerba berde e ta 
ponemi sosega. E ta hibami na awa trankil, 
Pa mi bolbe haña forsa”. - Salmo: 23 


Nos ta anuncia fayecimento di: 


Francisco Maduro 
*20-09-1929 - †01-05-2023 


Acto di entiero lo wordo anuncia despues. 


Lagrima y flornan por seca, su recuerdonan y tur 
loke el a haci y significa pa nos, lo keda graba pa 
semper den nos mente y curason. “Cerca Dios mi 
alma ta na paz, ta di DJ’E mi salbacion ta bin” - 
Salmo 62:1 


Cu dolor na nos curason, 
nos ta participa fayecimento di nos ser stima: 


Lidia S. M. Martinus 
*03-08-1938 - †01-05-2023 


Acto di entiero lo wordo anuncia despues 


